Rasim Müzəffərli

**Rasim Müzəffərli (Rasim Müzəffər oğlu İmanov)** — Azərbaycanlı filosof, bəstəkar-şair və naşir.

1958-ci il 21 iyunda Bakı şəhərində anadan olmuşdur.
1975-ci ildə Bakı şəhəri 20 saylı orta məktəbi, 1980-ci ildə Lomonosov adına Moskva Dövlət Universitetinin fəlsəfə fakültəsini bitirmişdir. Fəlsəfə elmləri namizədidir (1984). Öz dövründə ictimai elmlər sahəsində Azərbaycanda ən gənc dosent (1985) olmuşdur.

Azərbaycanda ilk qeyri-formal ictimai təşkilatlardan biri olan "CƏNGİ" birliyinin yaradıcısı və rəhbəri olmuşdur.
Keçən əsrin 80–90-cı illərində Azərbaycan Dövlət Televiziyasında "Ekspromt" və "Çərşənbə axşamı" verilişlərinin, 2006–2007-ci illərdə isə ANS televiziya kanalında "CƏM" ictimai-siyasi tok-şounun müəllifi və aparıcısı olmuşdur.
1980-ci illərin əfsanəvi "OZAN" muğam-rok qrupunun (1981–1990) yaradıcısı və rəhbəridir.

Ümumi tirajı 5 milyon nüsxədən çox olan 1000-dən çox adda kitabın naşiridir. "Şərq-Qərb" Nəşriyyat Evinin qurucusu və rəhbəri (2010–2016) olmuşdur. 2017-ci ildən "1001 kitab" və "Quran nəşrləri" nəşriyyatlarının rəhbəridir.

2018-ci ildə Rasim Müzəffərliyə Macarıstan hökumətinin Pro Cultura Hungarica mükafatı təqdim olunmuşdur. Rasim Müzəffərli bu yüksək mükafata layiq görülən ilk azərbaycanlıdır. Keçmiş SSRİ məkanında bu mükafatı ondan əvvəl 2010-cu ildə akademik Yefim Pivovarov (Rusiya) və 2005-ci ildə yazıçı Çingiz Aytmatov (Qırğızıstan) almışlar. Pro Cultura Hungarica mükafatı dünyada macar mədəniyyətinin tanınmasında göstərilən xidmətlərə görə xarici elm və mədəniyyət xadimlərinə təqdim olunur.

## Bəstələri
* "Rekviem" — Milli Qəhrəman Çingiz Mustafayevə ithaf (ifaçı: Rasim Müzəffərli, Axmedovski Trio və başqaları)
* "Neylərəm" (ifaçılar: Rasim Müzəffərli, Ədalət Şükürov, Araz N. İmanov və başqaları)
* "Ey sən" (ifaçı: Rasim Müzəffərli)
* "Karvanım" (ifaçı: Rasim Müzəffərli)
* "Neçə" (ifaçı: Rasim Müzəffərli)
* "Qoşa suallar" (ifaçı: Rasim Müzəffərli)
* "Dünənki keçdi" (ifaçılar: Milli Qəhrəman Çingiz Mustafayev və "OZAN" qrupu)
* "İnsan və avtomat" (ifaçı: "OZAN" qrupu)
* "Bayatılar" (ifaçı: "OZAN" qrupu)
* "Dözə bilmirəm" (ifaçı: "OZAN" qrupu)
* "Gəz" (ifaçılar: "Dağ çiçəyi" ansamblı, "Xürrəmilər" rok qrupu, "OZAN" qrupu)
* "Böl görüm" (ifaçı: "OZAN" qrupu)
* "Nigaran suallar" (ifaçı: "OZAN" qrupu)
* "Alatoranlıq" (ifaçı: "OZAN" qrupu)
* "Unutmaq istərəm" (ifaçılar: "OZAN" qrupu, Araz N. İmanov)
* "Bahar gəlsin" (ifaçı: "OZAN" qrupu)
* "Kimsən, Robot?" (ifaçı: "OZAN" qrupu)
* "Təbrizim" (ifaçı: "OZAN" qrupu)
* "Ağ yasəmən" (ifaçılar: "OZAN" qrupu, Flora Kərimova)
* "Gerçəklərim yalan oldu" (ifaçılar: "OZAN" qrupu, Bəsti Bəkirova, Şəbnəm Tapdıq və başqaları)
* "Sən bizə qonaq gələndə" (ifaçılar: "RAST" və "Qaya" qrupları, Mübariz Tağızadə, Elnur Hüseynov, Emil Əliyev və başqaları)
* "Üzü küləyə" (ifaçılar: Rasim Müzəffərli və Gündüz Bakılı)
* "Pəncərə" (ifaçılar: Rasim Müzəffərli, "Dəyirman" qrupu, Faiq Ağayev, Araz N. İmanov və başqaları)
* "Oyun bitdı" — Anar Məmmədxanova ithaf (ifaçılar: Rasim Müzəffərli, Araz N. İmanov)
* "Batmış gəminin mahnısı" (ifaçılar: Rasim Müzəffərli, Araz N. İmanov və başqaları)
* "Səslə" (ifaçılar: Rasim Müzəffərli, Rəfiqə Məmmədova, Nərgiz Müzəffərli)
* "Yandım" (ifaçı: Rasim Müzəffərli, Araz N. İmanov)

## Tərcümələri
* İmre Madaç. İnsanın faciəsi / Rasim Müzəffərlinin tərcüməsində. Birinci nəşr – Bakı, 1001 Kitab® nəşriyyatı, 2017 – 208 səhifə
* Mikloş Radnoti. Bir dəli yağış / Rasim Müzəffərli və Davud Nəsibin tərcüməsində – Bakı, 1001 Kitab® nəşriyyatı, 2018 – 112 səhifə
* Şandor Petöfi. Azadlıq və sevgi / Seçilmiş şeirlər və poemadan parça — Birinci nəşr, Bakı, 2023–160 səhifə